Ана Ахматова
Песен за сетната среща

Превод от руски: Иван Николов, 1974

chitanka.info

Студ гърдите ми стегна тогава,

но пристъпих с послушни крака.

И за миг ръкавицата лява

съм облякла на лява ръка.

Стъпалата ме хвърлиха в трепет,

а пък знаех, че те са три!

Иззад кленове есенен шепот

ме повика: „С мене умри!

От превратните и унили

мои дни се погубих съвсем.“

Отговорих му: „Мили, мили!

И аз също. Нека умрем…“

Туй е песен за срещата сетна.

Аз погледнах към тъмния дом.

Равнодушно в прозореца светна

жълта свещ и замря мълчешком.

1911

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.